'मी काळी आहे म्हणून मला भारतात असे प्रश्न विचारले गेले'\nअॅशले बटरफिल्ड

एका हॉटेलमध्ये जेवण उरकताना एका भारतीय माणसाने हा प्रश्न माझ्यासमोर ठाकला. तो हॉटेलचा मालक होता, मध्यमवयीन असावा, आणि ते जेवणही त्यानेच बनवलं होतं.

बिल विचारताना अशा प्रकारच्या प्रश्नाला सामोरं जावं लागेल, ही माझी अपेक्षा नव्हती. पण मी शांत राहिले.

गेल्या सात वर्षांत कामासंदर्भात मी जवळजवळ 30 देश फिरले आहे. बहुतांश एकटीनं. पण एखाद्याच्या अशा प्रश्नावर काही दुरुत्तर करावं, असं मला कधीही वाटलं नाही. ना मी अस्वस्थ झाले, ना पुढच्याची कधी भीती वाटली. 

अशा अनपेक्षित आणि विचित्र प्रश्नांना तोंड देण्याचा हा काही पहिला प्रसंग नव्हता. 

एकदा उत्तर भारतातल्या कुठल्यातरी गावात जाण्यासाठी बसमध्ये बसले होते. डोळा लागला. जाग आली तेव्हा एक माणूस माझ्या अगदी जवळ येऊन व्हिडीओ शूट करत होता. 

मी दचकले. "काय करतोय?" मी विचारलं. 

"इस्न्टाग्राम," त्यानं शांतपणे उत्तर दिलं.

उदयपूरमध्ये एका हॉटेलमध्ये एक माणूस माझ्या जवळ येऊन सांगू लागला त्याला कृष्णवर्णीय लोक किती आणि कसे आवडतात. हळूहळू त्याची गाडी सभ्य संभाषणाच्या रुळावरून घसरली आणि अगदी घाणेरड्या भाषेवर गेली. 

मी असं नाही म्हणत की दरवेळी माझ्याकडेच वाईट नजरेनं बघितलं गेलं, किंवा मला वाईटच वागवलं गेलं. पण जर मी एखाद्या गोऱ्या प्रवाशाबरोबर असायचे किंवा कुणी आशियाई वंशाचा प्रवासी माझ्या सोबत असला, तेव्हाच्या लोकांच्या नजरा वळायच्या. 

मी एकटी प्रवास करताना किंवा किणी कृष्णवर्णीय प्रवासी माझ्यासोबत असताना लोकांच्या नजरा आणि त्यांची वागणूक याहून खूप वेगळी असायची. 

जेव्हा कोणी गोरा प्रवासी माझ्यासोबत असतो, तेव्हाही लोक माझ्याकडे बघतात. पण त्यांच्या नजरेत तितकी तुच्छता नसते. जणू गोरा प्रवासी सोबत असल्यानं माझी लायकी वाढते.

मी एकटी असताना किंवा एखाद्या कृष्णवर्णीय सोबतीबरोबर असताना मात्र लोक आमच्याकडे तुच्छतेनंच बघतात. त्यांची नजर आमच्यावर खिळलेली असते. ते आमच्याकडे बोटं दाखवतात, एकटक बघत बसतात. आमची टर उडवतात किंवा घाईनं आमच्यापासून दूर निघून जातात.  

पदवी मिळवल्यानंतर, फिरण्याची, जग बघण्याची माझी खूप इच्छा होती. बऱ्याच तरुण मंडळींसारखं मलाही हिंडायचं होतं, जगाचा अनुभव घ्यायचा होता. वेगवेगळ्या प्रकारच्या संस्कृती आणि समाजांना समजून घ्यायचं होतं. बऱ्याच चाचण्या, परीक्षा पास केल्यानंतर Peace Corps साठी माझी निवड झाली. हा दोन वर्षांचा स्पर्धात्मक आंतरराष्ट्रीय...\n\ntl;dr:
"काळ्या लोकांबरोबर सेक्स करताना जास्त आनंद मिळतो का? यासाठी त्यांचा आहार कारणीभूत असतो की हे अनुवांशिक असतं?"